b'\n_START_ARTICLE_\nJeppe Fransson\n_START_PARAGRAPH_\nJeppe Rohde Fransson (f\xc3\xb8dt den 23. august 1988) er en dansk socialr\xc3\xa5dgiver og folketingskandidat for Radikale Venstre i K\xc3\xb8benhavns Storkreds. _NEWLINE_Jeppe Fransson har en kandidatgrad i Socialt Arbejde fra Aalborg Universitet, K\xc3\xb8benhavn og er tidligere politisk landsn\xc3\xa6stformand for Radikal Ungdom. I en kort periode var Jeppe Fransson ansat som projektkoordinator for Europabev\xc3\xa6gelsen i Danmark. En stilling han forlod ved udgangen i 2017 for at vende tilbage til at arbejde som socialr\xc3\xa5dgiver. _NEWLINE_Jeppe Fransson startede sin politiske karriere ved at blive valgt til formand for Radikal Ungdom i Roskilde. Senere blev han medlem af Radikal Ungdoms integrations- og udl\xc3\xa6ndingeudvalg og blev i 2013 valgt til ordf\xc3\xb8rer for integration og udl\xc3\xa6ndinge. I 2015 afl\xc3\xb8ste han Jens Wallberg som politisk landsn\xc3\xa6stformand for Radikal Ungdom. _NEWLINE_Jeppe Fransson blev p\xc3\xa5 Radikale Venstres landsm\xc3\xb8de i 2017 valgt til hovedbestyrelsen. Han har ogs\xc3\xa5 siddet i den lokale partibestyrelse i Roskilde Kommune over to perioder. F\xc3\xb8rst fra 2008 til 2014 og fra 2016 til nu. _NEWLINE_Af politiske resultater kan det n\xc3\xa6vnes, at Jeppe Fransson ved kommunalvalget i 2013 spr\xc3\xa6ngte den radikale liste, men opn\xc3\xa5ede ikke valg til byr\xc3\xa5det i Roskilde Kommune. Mediekommentatoren Benjamin Rud Elberth, roste dengang Jeppe Franssons valgkamp og foruds\xc3\xa5, at han ville spr\xc3\xa6nge listen._NEWLINE_Jeppe Fransson fik ved kommunalvalget i 2017 i Roskilde Kommune 203 personlige stemmer og blev dermed partis f\xc3\xb8rstesuppleant, da partiet kun opn\xc3\xa5ede et mandat til kommunalbestyrelsen.'